— Нацыянальная акадэмія навук у якасці пляцоўкі для абмеркавання перспектыў дзейнасці маладых навукоўцаў была абрана зусім не выпадкова, — адзначыў старшыня Прэзідыума акадэміі Уладзімір ГУСАКОЎ. — Акадэмія — магутная вытворчая карпарацыя, якая аб'ядноўвае 16 тысяч супрацоўнікаў. Толькі за апошнюю пяцігодку ў нас было створана 48 новых навукаёмістых вытворчасцяў. Прычым Акадэмія — маладая арганізацыя: за апошнія пяць-сем гадоў доля маладых навукоўцаў у нас вырасла з 18 да 25 працэнтаў. І апошнія тры гады гэта лічба застаецца стабільнай. Лідзіруе па колькасці маладых навукоўцаў фізіка-тэхнічнае аддзяленне.